open-index/open-wikipedia-markdown huggingface dataset:
ரேகா ரோதித்யா

**ரேகா ரோதித்யா** (Rekha Rodwittiya)(பிறப்பு: அக்டோபர் 31, 1958 ) பரோடா பள்ளியுடன் தொடர்புடைய ஒரு சமகால இந்திய கலைஞராவார். அடிமன வெளிப்பாட்டியம் மற்றும் மாய யதார்த்தவாதத்தின் பாணியால் சித்தரிக்கப்பட்ட இவரது உருவக கதை ஓவியங்களுக்காக இவர் அறியப்படுகிறார். இவர் தனது கணவரும் கலைஞருமான சுரேந்திரன் நாயருடன் இணைந்து வடோதராவில் *தி கலெக்டிவ் ஸ்டுடியோ* என்ற கலை அரங்கத்தை நடத்தி வருகிறார்.

## சுயசரிதை
ரேகா 1958 அக்டோபர் 31 அன்று கர்நாடகாவின் பெங்களூர் நகரில் ஒரு தென்னிந்தியப் பெற்றோருக்குப் பிறந்தார். இவர் வதோதரா நகரில் வளர்ந்தார். அங்கு இவரது குடும்பம் 1967 இல் குடிபெயர்ந்தது. [2] ரேகா இரண்டு சகோதரிகளில் இளையவராவார். இவரின் தந்தை ஒரு இந்திய விமானப்படை விமானி என்பதால் இவரது தாயால் பெரும்பாலும் வளர்க்கப்பட்டார்.

1976 ஆம் ஆண்டில் பரோடா மகாராஜா சாயாஜிராவ் பல்கலைக்கழகத்தின் நுண்கலை கழகத்தில் சேர்ந்தார். அந்த நேரத்தில், புபன் காகர், குலாம் முகமது சேக், ஜோதி பட் போன்ற பல சமகால கலைஞர்கள் எழுச்சியைக் கொண்டிருந்தனர்.

## திருமணம்
1977 ஆம் ஆண்டில், இவர் பல்கலைக்கழகத்தில் வெளிநாட்டு மாணவராக இருந்த தாய்லாந்தைச் சேர்ந்த ஒரு நண்பரை மணந்தார். இவர்களுக்கு மிதுன் என்ற குழந்தை பிறந்தது. இவர் கருவுற்றிருந்தபோதே இத்திருமணம் முறிந்து, விவாகரத்துக்கு வழிவகுத்தது. மேலும், கல்லூரியில் படிக்கும் போது இவர் ஒரு தாயானார்.

## கல்வி
1981 ஆம் ஆண்டில், இவர் ஓவியத்தில் இளங்கலை பட்டம் பெற்றார். பின்னர் ஓவியத்தில் முதுகலையை முடித்து  ஜோதி பட் நடத்திய ஒரு தனியார் அரங்கத்தில் வேலை செய்யத் தொடங்கினார். இவர் தொடர்ச்சியான சிறிய கற்பனை உருவப்படத்துடன் சுயாதீனமாக ஓவியம் தீட்டத் தொடங்கினார். தனது திறமையால் விரைவில் அங்கீகரிக்கப்பட்டார். 1982 ஆம் ஆண்டில், பிரித்தானிய அமைப்பு இலண்டனில் உள்ள ஓவியக்கல்லூரியில் ஓவியத்தில் நுண்கலையை முடிக்க உதவித்தொகையை வழங்கியது. இவர் 1984 இல் பட்டம் பெற்றார். [2] பட் தவிர, ராயல் கல்லூரியில் பேராசிரியராக இருந்த பிரிட்டிசு கலைஞர் பீட்டர் டி ஃபிரான்சியாவாலும், பல்கலைக்கழகத்தின் ஆசிரியர் "இந்தியாவின் மிகச் சிறந்த சுருக்க கலைஞராக" கருதப்படும் இந்திய கலைஞரான நஸ்ரின் மொகமதி  ஆகியோரால் இவர் வழிகாட்டப்பட்டார். இந்த காலகட்டத்தில், இவரின் பெற்றோர் இவரது மகனை கவனித்துக் கொள்ளத் தொடங்கினர். இது இவரது கல்வியைத் தொடர அனுமதித்தது.

## மறு திருமணம்
இந்தியாவுக்குத் திரும்பியதும், இவர், பரோடா எம்.எஸ் பல்கலைக்கழகத்தில் கற்பித்தலை மேற்கொண்டார். ஆனால் சர்ச்சைக்குரியதாகக் கருதப்பட்ட இவரது வெளிப்படையான பெண்ணியக் கருத்துக்களால் அப்பணி நிலைக்கவில்லை. இந்த நேரத்தில் இவர் கலைஞரான சுரேந்திரன் நாயர் என்பவரைச் சந்தித்தார்.  இவரும் நெருங்கிய நண்பராகி, 1985 இல் திருமணம் செய்து கொண்டனர்.

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:இந்திய ஓவியர்கள்
பகுப்பு:பெண் ஓவியர்கள்
முரினா

***முரினா*** (*Murina*) என்பது வெஸ்பர் வௌவால்களின் ஒரு பேரினமாகும்.

## வகைப்பாட்டியல்
* *முரினா ஈனியா* - வெண்கல குழாய்-மூக்கு வௌவால்
* *முரினா அன்னமிடிகா*
* *முரினா அவுராட்டா* - சிறிய குழாய்-மூக்கு வௌவால்
* *முரினா பாலென்சிசு*  - பாலா குழாய்-மூக்கு வௌவால்
* *முரினா பீல்செபப்* - பீல்செபூப்பின் குழாய்-மூக்கு வௌவால்
* *முரினா பைகோலர்*  - இரு வண்ணக் குழாய்-மூக்கு வௌவால்
* *முரினா சினரேசியா* - ஆஷி-சாம்பல் குழாய்-மூக்கு வௌவால்
* *[[வட்ட-காது குழல்-மூக்கு வெளவால்|முரினா சைக்ளோடிசு]]* - வட்ட-காது குழல்-மூக்கு வௌவால்
* *முரினா எலிரி* - எலரியின் குழாய்-மூக்கு வௌவால்
* *முரினா பேன்ஜிங்ஷானென்சிசு* (ஹி, சியாவோ & ஜாவ், 2016 )
* *முரினா பியோனே*
* *முரினா ஃப்ளோரியம்* - புல்லாங்குழல் மூக்கு வௌவால்
** *முரினா ப்ளோரியம் ப்ளோரியம்*
** *முரினா ப்ளோரியம் லனோசா*
** *முரினா ப்ளோரியம் டாக்ஸோபீ*
* *முரினா புசுகா* - மங்கலான குழாய்-மூக்கு வௌவால்
* *முரினா கிராசிலிசு* - மெல்லிய குழாய்-மூக்கு வௌவால்
* *முரினா ஹார்பியோலாய்டுகள்* 
* *முரினா அரிசோனி*  - ஹாரிசனின் குழாய்-மூக்கு வௌவால்
* *முரினா ஹில்ஜெண்டோர்ஃபி* - ஹில்ஜெண்டோர்ஃப் குழாய்-மூக்கு வௌவால்
* *முரினா ஹட்டோனி* - ஹட்டனின் குழாய்-மூக்கு வௌவால்
** *முரினா ஹட்டோனி ஹட்டோனி*
** *முரினா ஹட்டோனி ரூபெல்லா*
* *[[ஜெயின்தியா குழல் மூக்கு வௌவால்|முரினா ஜெயந்தியானா]]* ஜெயின்தியா குழல் மூக்கு வௌவால்
* *முரினா* *கோண்டுமென்சுசு* (சன், சோர்பா, தூ, மற்றும் மோட்டோகாவா, 2015)
* *முரினா லுகோகாசுடர்* - கிரேட்டர் குழாய்-மூக்கு *வௌவால்*
** *முரினா லுகோகாஸ்டர் லுகோகாஸ்டர்*
** *முரினா லுகோகாஸ்டர் ரூபெக்சு*
* *முரினா லோரெலியா*
* *[[மழைக்காட்டு குழல் மூக்கு வௌவால்|முரினா ப்ளூவியாலிசு]]* மழைக்காட்டு குழல் மூக்கு வௌவால்
* *[[தைவான் குழல் மூக்கு வௌவால்|முரினா புட்டா]]* - தைவான் குழல் மூக்கு வௌவால்
* *முரினா ரெகோண்டிடா*
* *முரினா ரோசெண்டாலி* - கில்டட் குழாய்-மூக்கு வௌவால்
* *முரினா ரியுக்யுவானா* - ரியுக்யூ குழாய்-மூக்கு வௌவால்
* *[[பழுப்பு குழல்-மூக்கு வௌவால்|முரினா சுய்லா]]* - பழுப்பு குழல்-மூக்கு வௌவால்
** *முரினா சுல்லா சுய்லா*
** *முரினா சூலா கேன்சென்சு*
* *முரினா டெனெப்ரோசா* - இருண்ட குழாய்-மூக்கு வௌவால்
* *முரினா டைன்சா* 
* *[[இசுகல்லி குழல் மூக்கு வௌவால்|முரினா தூபினாரிசு]]* - இசுகல்லி குழல்-மூக்கு வௌவால்
* *முரினா உசுரியென்சிசு* - உசுரி குழாய்-மூக்கு வௌவால்
* *முரினா வால்ஸ்டோனி*  - வால்ஸ்டனின் குழாய்-மூக்கு வௌவால்

## மேற்கோள்கள்

## ஆதாரங்கள்
* Kuo, H.-C.; Fang, Y.-P.; Csorba G. & Lee, L.-L. 2009. Three New Species of *Murina* (Chiroptera: Vespertilionidae) from Taiwan. Journal of Mammalogy 90 (4): 980–991.
* Furey, N.M.; Thong, V.D.; Bates, P.J.J.; Csorba, G. (2009). Description of a new species belonging to the *Murina* *'suilla*-group' (Chiroptera: Vespertilionidae: Murininae) from north Vietnam. *Acta Chiropterologica* 11 (2): 225–236.

பகுப்பு:பாலூட்டிகள்
பகுப்பு:பாலூட்டிப் பேரினங்கள்
ஹர்பியோலா

***ஹர்பியோலா (Harpiola)*** என்பது முரினினே வௌவால் துணைக்குடும்ப பேரினம் ஆகும். இது துணைப் பேரினமாகவும் கருதப்படுகிறது. இந்த துணைக் குடும்ப வௌவால்களாக பீட்டரின் குழாய்-மூக்கு வௌவால் (*ஹர்பியோலா கிரைசியா* ) மற்றும் பார்மோசன் தங்கக் குழல் வௌவால் (*ஹர்பியோலா ஐசோடான்*) ஆகும்.

## மேற்கோள்கள்
வட்ட-காது குழல்-மூக்கு வெளவால்

**வட்ட-காது குழல்-மூக்கு வௌவால்** (*Round-eared tube-nosed bat*)(*முரினா சைக்ளோடிசு*), மத்திய மற்றும் தென்கிழக்கு ஆசியாவைச் சேர்ந்த வெஸ்பெர்டிலியோனிடே குடும்ப வௌவால் ஆகும்.

## மேற்கோள்கள்

பகுப்பு:இலங்கை முலையூட்டிகள்
பகுப்பு:இந்தியப் பாலூட்டிகள்
பழுப்பு குழல்-மூக்கு வௌவால்

**பழுப்பு குழல்-மூக்கு வௌவால்** (*Brown tube-nosed bat*)(*முரினா சுய்லா*) என்பது வெஸ்பெர்டிலியோனிடே குடும்பத்தினைச் சார்ந்த வெஸ்பர் வெளவாலின் ஒரு சிற்றினம். இந்த வௌவால் புரூணை, இந்தோனேசியா, மலேசியா மற்றும் பிலிப்பீன்சு நாடுகளில் காணப்படுகிறது .

## மேற்கோள்கள்

பகுப்பு:வௌவால்கள்
அரிசந்த் தாகூர்

**அரிசந்த் தாகூர்** (**Harichand Thakur**) () (11 மார்ச் 1812 – 5 மார்ச் 1878), பிரித்தானிய இந்தியாவின் வங்காள மாகாணத்தில் வாழ்ந்த ஒடுக்கப்பட்ட நாமசூத்திரர் இந்து சமய மக்களின் சமூகத் தகுதியை மேம்படுத்தும் நோக்கில் இந்து சமயத்தின் வைணவத்தை அடிப்படையாகக் கொண்ட மாத்துவ மகாசங்கத்தை நிறுவினார்.

## வாழ்க்கை
வைணவ்க் குடும்பத்தில் 1812-ஆம் ஆண்டில் அரிசந்த் தாகூர்  தற்போதைய வங்காளதேசத்தின் கோபால்கஞ்ச் மாவட்டத்தில் உள்ள ஓரகண்டி எனும் ஊரில் தாகூர் சமூகத்தில் பிறந்தார்.

ஆத்ம தர்சனம் பெற்ற அரிசந்த் தாகூர் தன்னை, ஒடுக்கப்பட்ட மக்களின் விடுதலைக்காக, பகவான் விஷ்ணுவின் அவதாரமாக அவதரித்தாக உணர்ந்து கொண்டார். 

அரிசந்த் தாகூர் இந்து சமயத்தின் வைணவ தத்துவத்தை அடிப்படையாகக் கொண்டு மாத்துவ மகாசங்கம் எனும் அமைப்பை நிறுவினார். இந்த அமைப்பில் வங்காள மாகாணத்தில் வாழ்ந்த தீண்டக்கதகாத மற்றும் ஒடுக்கப்பட்ட நாமசூத்திரர்கள் எனும் சமூகத்தினர் சேர்ந்தனர். மாத்துவ மகாசங்கம் இந்து சமூகத்தில்  சாதிய ஒடுக்குமுறையை எதிர்த்ததுடன், ஒடுக்கப்பட்ட மக்களின் கல்வி மற்றும் சமூக முன்னேற்றத்திற்கு வழிவகுத்தது. இதனால் பிற ஒடுக்கப்பட்ட சமூகத்தினரும் அரிசந்த் தாகூர் நிறுவிய மாத்துவ மகாசங்கத்தில் இணைந்தனர். 

அரிசந்த் தாகூரைப் பின்பற்றும் சமூகத்தினர் அவரை கடவுளாகவே பார்த்தனர். அரிசந்த் தாகூர் - ஜெகத் மாதா சாந்தி தேவி தம்பதியருக்கு இரண்டு மகன்கள் இருந்தனர். தாகூர் 1878-இல் பரித்பூர் மாவட்டத்தில் மறைந்தார்.  

## மரபுரிமைப் பேறு
அரிசந்த் தாகூரின் மறைவிற்குப் பின்னர், அவரது மகன்களில் ஒருவரான குருசந்த் தாகூர், ஒடுக்கப்பட்ட நாமசூத்திரர் மக்களின் கல்வி வளர்ச்சிக்காக பல கல்வி நிறுவனங்களை நிறுவினார்.வரலாற்று ஆசிரியர் சேகர் பன்தோபாத்தியாவின் கூற்றுபடி, குருசந்த் தலைமையிலான நாமசூத்திரர்களின் மாத்துவ மகாசங்கம், 1872-இல் சாதிய எதிர்ப்பு இயக்கத்துடன் தொடர்புடையது என்பதால், அதன் கோட்பாட்டு ஒத்திசைவு மற்றும் நிறுவனம் உந்துதலை அடைந்தது.இந்து சமயக் கருத்துகள் கலந்த சாதிய வேறுபாடுகளை நீக்கும் தாகூர், தலித் இலக்கியங்களைப் படைத்ததுடன், நாமசூத்திரர் சமூகத்தில் மாத்துவ பூசாரிகளையும் உருவாக்கினார். 

## இதனையும் காண்க
* நாமசூத்திரர்
* மாத்துவ மகாசங்கம்

## மேற்கோள்கள்

* Hitesh Ranjan Sanyal : Social Mobility in Bengal, Calcutta, 1985, 

பகுப்பு:வங்காள மக்கள்
பகுப்பு:இந்து சமயத் தலைவர்கள்
பிலவ ஆண்டு

**பிலவ ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தைந்தாம் ஆண்டாகும். இந்த ஆண்டை செந்தமிழில் **கீழறை** என்றும் குறிப்பர்
## பிலவ ஆண்டு வெண்பா
பிலவ ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா
 
பிலவத்தின்மாரி கொஞ்சம் பீடைமிகும் ராசர்
சலமிகுதிதுன்பந் தருக்கும் நலமில்லை
நாலுகாற்சீவனெல்லாம் நாசமாம் வெள்ளாண்மை
பாலுமின்றிச் செய்புவனம் பாழ்

இந்தப் பாடலின்படி இந்த ஆண்டு பிறப்பின்போது சூரியனுக்கும், சந்திரனுக்கும் இடையில் சுக்கிரன் இருப்பதால் மழைவளம் இருக்கும். இதனால் நல்ல விளைச்சல் இருக்கும். அரசனாக செவ்வாய் வருவதால் உலகெங்கும் நிம்மதியற்ற நிலை நீடிக்கும். மக்கள் ஒருவித அச்சத்துடன் வாழ்வர். ஒரு பக்கம் மழையும் மறுபக்கம் வறட்சியும், தீயினால் அழிவுகளும், நிலச்சரிவுகளும் ஏற்படும்.

## மேற்கோள்கள்

பகுப்பு:இந்துக் காலக் கணிப்பு முறை
பெகிடோல்

**''பெகிடோல்** (Pheidole)* என்பது மைமிசினே எனப்படும் எறும்புத் துணைக்குடும்பத்தில் உள்ள [[பேரினம் (உயிரியல்)|பேரினம்]] ஆகும். இந்த பேரினம் பரவலாகவும், சுற்றுச்சூழல் ரீதியாகவும் ஆதிக்கம் செலுத்தும் பல சிற்றினங்களைக் கொண்டுள்ளது. இதில் ஆயிரத்திற்கும் மேற்பட்ட சிற்றினங்கள் உள்ளன. முதன் முதலில் அமெரிக்காவில் தோன்றிய இந்தப் பேரினத்தின் சிற்றினங்கள் பல இன்று உலகம் முழுவதும் பரவியுள்ளது.
[[படிமம்:Pheidole.mendicula.-.wheeler.svg|வலது|thumb|250x250px| *பெகிடோல் மெண்டிகுலா*]]

== காலனி அமைப்பு ==
பெரும்பாலான இனங்கள் *பெகிடோல்* சிற்றினங்களில் [[பல்லுருத்தோற்றம் (உயிரியல்)|பல்லுருத்தோற்றம்]] கொண்ட கூட்டமைப்பினைக் கொண்டவை. இதனுடைய கூட்டமைப்பில் இருவகையான வேலைக்கார எறும்புகள் உள்ளன. இவை "சிறிய" எண்ணிக்கையிலான வேலைக்கார எறும்புகள் "பெரிய" எண்ணிக்கையிலான வேலைக்கார எறும்புகள் அல்லது  "வீரர்கள்" ஆவர். வீரர்கள் பொதுவாக உடல் அளவோடு ஒப்பிடுகையில் மிகப் பெரிய தலையுடன் கீழ்த்தாடையினையும் கொண்டுள்ளன.

கூடுதலாக, மற்ற எறும்பு இனங்களைப் போலவே, ஒரு கூட்டமைப்பில் ஒன்று அல்லது ஒன்றுக்கு மேற்பட்ட இராணிகள் இருக்கலாம். மேலும் முதிர்ந்த கூட்டமைப்பில், இறகுகளுடைய கன்னி எறும்புகள், ஆண் எறும்புகளுடன் காணப்படும். 

== வீரர்கள் ==
தனித்துவமான பெரிய அளவிலான வேலைக்கார எறும்புகள் - வீரர்கள், கொண்டுள்ள பெரிய தலை காரணமாக, இந்த இனத்திற்கான பெயரான *பெகிடோல்* "பெரிய தலை எறும்புகள்" என்ற புனைபெயரைப் பெற்றுத்தந்துள்ளனர். *பெகிடோல்* கூட்டமைப்பின் முக்கிய வேலைக்கார எறும்புகளாகவும். இவர்கள் கடுமையானவையாகத் தோன்றினாலும், பெரும்பாலும் மிகவும் கூச்ச சுபாவமுடையவை. மேலும் ஆபத்துக்காலங்களில் முதலில் தப்பி ஓடுபவர்களாக உள்ளனர். பல *பெகிடோல்* இனங்கள் பெரிய தொழிலாளர்கள் மீது முட்டையிடும் ஒட்டுண்ணி ஃபோரிட் ஈக்களின் இரையாகும். இந்த ஈக்களின் [[குடம்பி|குடம்பிகள்]] முக்கியமாகப் பாதிக்கப்பட்டவர்களின் தலை சூழுறைகளில் வளர்கின்றன. இறுதியில் இவை தலையினைத் துண்டித்துவிடுகின்றன.

பெரும்பாலான சந்தர்ப்பங்களில், பெரிய வேலைக்கார எறும்புகள், கூட்டுக்குள் பெரிய உணவுப் பொருட்களை உடைக்க அல்லது வெளியில் விதைகள் போன்ற பெரிய பொருட்களை எடுத்துச் செல்லும் வேலையினைச் செய்கின்றன. பல *பெகிடோல்* இனங்கள் சுற்றுச்சூழல் ரீதியாக முக்கியமான விதை நுகர்வோர்களாக உள்ளன ("அறுவடை செய்பவர்கள்").


== சிற்றினங்கள் ==
இந்த பேரினத்தில் சுமார் 1,000 க்கும் மேற்பட்ட இனங்கள் உள்ளன. அவற்றில் சில:

* [[பெகிடோல் அக்குலேட்டா]]

== மேற்கோள்கள் ==


== வெளி இணைப்புகள் ==

*  
* [https://web.archive.org/web/20060115124718/http://www.myrmecos.net/myrmicinae/pheidole.html நேரடி *Pheidole* இன் Myrmecos.net படங்கள்]
* [http://www.antweb.org/description.do?rank=genus&name=pheidole *Pheidole'' மாதிரி படங்களை கேலரியில்], Antweb.org மீது
பகுப்பு:Articles using diversity taxobox
பகுப்பு:எறும்புகள்
மாத்துவ மகாசங்கம்

**மாத்துவ மகாசங்கம்** (**Matua Mahasangha** அல்லது **MMS**) பிரித்தானிய இந்தியாவின் வங்காள மாகாணத்தில் (தற்கால இந்தியாவின் மேற்கு வங்காளம் மற்றும் வங்காளதேசம்) வாழும் சமூகத்தில் ஒடுக்கப்பட்ட நாமசூத்திரர் மக்களின் சமூகம், சமயம் மற்றும் கல்வி மேம்பாட்டிற்காக, அரிசந்த் தாகூர் என்பவரால் 1860-ஆம் ஆண்டில் நிறுவப்பட்ட இந்து சமயத்தின் வைணவப் பிரிவு அமைப்பாகும். அரிசந்த் தாகூரின் போதனைகள் ஒடுக்கப்பட்ட மக்களின் கல்வி மற்றும் சமூக மேம்பாட்டிற்கும் முக்கியத்துவம் வாய்ந்தவையாக உள்ளதுடன், சமயம் சமூக மோதலை முடிவுக்குக் கொண்டுவருவதற்கான உத்திகளையும் கொண்டுள்ளது. 

மாத்துவ சங்கத்தின் சமய நோக்கு, கிருஷ்ண நாமத்தை வாய் விட்டு பஜனை செய்யும் பக்தி யோகத்தின்  மூலம் ஒருவனது ஆன்மா முக்தி அடையும் என்ற நம்பிக்கைக் கொண்டுள்ளது. 19-ஆம் நூற்றாண்டில் மாத்துவ சங்கத்தின் பக்தர்கள் கூட்டமாக கூடி, ஹரியின் பெயரை உரக்க உச்சரிப்பர்.

1947-இல் இந்தியப் பிரிவினைக்குப் பின்னர், அன்றைய கிழக்கு பாகிஸ்தானில் (இன்றைய வங்காளதேசம்) வாழ்ந்த பெரும்பாலான மாத்துவ மகாசங்கத்தினர் இந்தியாவின்  மேற்கு வங்காளத்தில் புலம் பெயர்ந்தனர்.

## வரலாறு
நாமசூத்திரர் சமூகத்தில், வேளாண் குடியில் பிறந்தவர் அரிசந்த் தாகூர். இவரது சீடர்கள் இவரை ஆத்ம தரிசனம் பெற்றவராகவும் கிருஷ்ணரின் அவதாரமாகவும், நாமசூத்திர மக்களின் விடுதலைக்காக அவதரித்தாகவும் கருதினர். அரிசந்த் தாகூர் இந்து சமயத்தின் வைணவத்தின் மாத்துவப் பிரிவை நிறுவியவர். இவரது பக்தர்கள் நாமசூத்திரர்களின் சமூக, கல்வி மேம்பாட்டிற்காக மாத்துவ மகாசங்க இயக்கம் நிறுவினர்.

## அமைப்புகள்
துவக்கத்தில் மாத்துவ மகாசங்கம் தற்போதைய வங்காள தேசத்தின் பரித்பூர் மாவட்டத்தில் உள்ள ஓரகண்டி எனும் ஊரில் 1860-இல் நிறுவப்பட்டது. இந்தியப் பிரிவினைக்குப் பிறகு இந்த அமைப்பின் இரண்டாவது அமைப்பை மேற்கு வங்காளத்தின் தாகூர் நகரத்தில் நிறுவப்பட்டது. 2011-இல் மாத்துவ சங்கத்தின் பக்தர்கள் கிருஷ்ணர் கோயிலை நிறுவினர்.

## இதனையும் காண்க
* நாமசூத்திரர்
* அரிசந்த் தாகூர்
* கௌடிய வைணவம்
## மேற்கோள்கள்

## மேலும் படிக்க
* Matua Dharma Darshan (in Bengali), Thakurnagar, 1393 B.S. p-47: Paramananda Halder
* Sekhar Bandyopadhyay: Popular religion and social mobility : The Matua sect and the Namahśūdras in R.K.Ray (ed) Mind Body and Society, Life and Mentality in colonial Bengal (Calcutta) 1995
* Hitesh Ranjan Sanyal: Social Mobility in Bengal, Calcutta,1985
* Adal Badal (Bengali Monthly) June–July,1995 No IV and V
* Namahśūdras Movements in Bengal (1872–1947), R.K.Biswas, , 2010, Progressive Book Forum, Kolkata

பகுப்பு:இந்து சமய அமைப்புகள்
பகுப்பு:இந்தியாவில் இந்து சமயம்
பகுப்பு:வைணவப் பிரிவுகள்
பெகிடோல் அக்குலேட்டா

**''பெகிடோல் அக்குலேட்டா** (Pheidole oculata)* என்பது மிர்மிசினே உட்குடும்பத்தின் உள்ள எறும்புச் சிற்றினமாகும். இது [[மடகாசுகர்|மடகாசுகரில்]] மட்டுமே காணப்படும் [[அகணிய உயிரி|அகணிய உயிரியாகும்]]. இந்த எறும்பு பெரிய தலை எறும்பு வகைகளுள் ஒன்றாகும். இந்த எறும்பு *பெகிடோல் வெட்டிராட்ரிக்சு'' எறும்பின் உறைவிடப் பகுதியினைப் பயன்படுத்துவதாக அறியப்பட்டுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:எறும்புகள்
எமெரி விதி

**எமெரி விதி** (*Emery's rule*) என்பது பூச்சியியல் வல்லுநர் கார்லோ எமெரியால் முன்மொழியப்பட்ட பரிணாமம் குறித்தி உயிரியல் விதிகளுள் ஒன்றாகும்.

## விளக்கம்
1909ஆம் ஆண்டில், பூச்சியியல் வல்லுநர் கார்லோ எமெரி , பூச்சிகளிடையே சமூக ஒட்டுண்ணிகளாக இருப்பவை ஒட்டுண்ணி இனங்கள் அல்லது பேரினங்களுடன் நெருங்கிய தொடர்புடையவையாக இருக்கின்றன (எ.கா., க்ளெப்டோபராசைட்டுகள் ) என்று குறிப்பிட்டார். காலப்போக்கில், இந்த இன உறவுமுறை பல கூடுதல் நிகழ்வுகளில் அங்கீகரிக்கப்பட்டுள்ளன. மேலும்  இத்தொடர்பு இப்போது **எமெரி விதி** என்று அழைக்கப்படுகிறது. இது ஹைமனோப்டெராவின் பல்வேறு உயிரலகுகளில் மிகவும் பிரபலமானது. எடுத்துக்காட்டாக, சமூக குளவியான *டோலிச்சோவ்சுபுலா அடெல்டெரினா* இதன் பேரினத்தின் பிற சிற்றினங்களான, *டோலிச்சோவ்சுபுலா நார்வேஜிகா* மற்றும் *டோலிச்சோவ்சுபுலா அரினேரியா* மீது ஒட்டுண்ணி வாழ்க்கை வாழ்கிறது. எமரியின் விதி பூஞ்சை, சிவப்புப் பாசி மற்றும் புல்லுருவி போன்ற பிற திணை உயிரினங்களுக்கும் பொருந்தும். இந்த முறையின் முக்கியத்துவமும் பொதுவான பொருத்தமும் இன்னும் விவாதங்களுக்குரிய விடயமாகவே இருக்கின்றன. ஏனெனில் பல விதிவிலக்குகளும் இதில் உள்ளன. இருப்பினும் இந்த நிகழ்வு நிகழும்போது ஒரு பொதுவான விளக்கம் என்னவென்றால், ஒட்டுண்ணிகள் ஓம்புயிரி இனங்களுக்குள்ளேயே சூழ்நிலைத் தகவுத்திறன் ஒட்டுண்ணிகளாகத் தொடங்கியிருக்கலாம் (சில வகை தேனீக்களில்). சிற்றினங்களுக்கிடையேயான ஒட்டுண்ணியாக நன்கு அறியப்பட்டவை, பின்னர் இனப்பெருக்க ரீதியாகத் தனிமைப்படுத்தப்பட்டு, மூதாதையர் இனங்களிலிருந்து பிரிந்தன (மாற்றுவழிச் சிற்றினம் தோன்றல்).

ஒரு ஒட்டுண்ணி இனம் அதன் புரவலருக்கு ஒரு தொகுதிப் பிறப்பில் சகோதர குழுவாக இருக்கும்போது, அந்த உறவு எமரியின் விதியினை "கண்டிப்பாக" கடைப்பிடிப்பதாகக் கருதப்படுகிறது. ஒட்டுண்ணி ஓம்புயிருடன் நெருங்கிய உறவினராக இருக்கும். ஆனால் சகோதரி இனங்கள் அல்ல. இந்த உறவு விதிக்கு "தளர்வான" பின்பற்றலில் உள்ளது.

## மேற்கோள்கள்

பகுப்பு:உயிரியல் கோட்பாடுகள்
இருள் (மலையாளத் திரைப்படம்)

**இருள்** (*Irul*) என்பது 2021 ஆம் ஆண்டு வெளியான இந்திய மலையாள மர்ம குற்றவியல் பரப்பப்பூட்டும் திரைப்படமாகும், நசீப் யூசுப் இசுதீன் இயக்கியுள்ள இந்த படத்தை அன்டோ ஜோசப் பிலிம் கம்பெனி மற்றும் பிளான் ஜே ஸ்டுடியோஸ் இணைந்து தயாரிதுள்ளன. இதில் பகத் பாசில், சௌபின் சாகிர், தர்ஷனா ராஜேந்திரன் ஆகியோர் நடித்துள்ளனர். இப் படம் 2 ஏப்ரல் 2021 அன்று  நெட்ஃபிக்சில் வெளியானது.

## கதை
எழுத்தாளரும் தொழிலதிபருமான அலெக்ஸ் பரயிலும், அவரது காதலி அர்ச்சனா பிள்ளையும் செல்பேசிகள் இல்லாமல் வார இறுதியில் பயணம் மேற்கொள்ள  திட்டமிடுகின்றனர். திட்டமிட்டவாறு பயணத்தை மேற்கொள்கின்றனர். ஆனால்  வழியில், அவர்களின் மகிழுந்து பழுதடைகிறது. ஜோடிகள் அருகிலுள்ள வீட்டில் தஞ்சம் புகுகின்றனர். வீட்டு  உரிமையாளர் அவர்களை வரவேற்கிறார் புயல் காரணமாக தொலைபேசி இணைப்பு செயல்படவில்லை என்று கூறி, இரவு தங்க அனுமதிக்கிறார். ஒரு  தொடர் கொலையாளியை மையமாகக் கொண்ட அலெக்ஸின் புத்தகமான  குறித்து மூவரும் உரையாடுகின்றனர்.

இதற்கிடையில் வீட்டில் மின் இணைப்பு அறுபடுகிறது. அந்த இருள் மாளிகையின் நிலவறையில் ஒரு பெண் கொலையுண்டு கிடப்பது தெரியவருகிறது. அங்கிருக்கும் ஒருவர்தான் கொலையை நிகழ்த்தியவர் என்பதும், கொலையாளி தொடர் கொலைகளை செய்பவன் என்றும் என்பதும் தெரிய வருகிறது. இதன் பிறகு அங்கு நிகழும் நிகழ்வுகளில் தொடர் கொலையாளி யார் என்பதில் கண்டடைவதில் ஏற்படும் மோதலும். அதில் உள்ள புதிர் முடிச்சுகளின் அவிழ்ப்பும் அடுத்தடுத்த காட்சிகளில் வேகமெடுக்கின்றன.

## நடிகர்கள்
* பகத் பாசில் - உன்னி 
* சௌபின் சாகிர் - அலெக்ஸ் பரயில்
* தர்சனா ராஜேந்திரன் - அர்ச்சனா பிள்ளை
* ஜீபா ஜான் - வாணி பாலன் 
* மஷர் ஹம்சா - புத்தக கடை ஊழியர்கள்

## தயாரிப்பு
பாலிவுட் படங்களான *கை போ சே, ஹேப்பி நியூ இயர், ரெயிஸ், [[நியூட்டன் (திரைப்படம்)|நியூட்டன்]]* போன்றவற்றில் உதவி இயக்குநராக பணியாற்றிய நசீப் யூசுப் இசுதீன், 2020 செப்டம்பரில்  பகத் பாசில், சௌபின் சாகிர், தர்ஷனா ராஜேந்திரன் ஆகியோர் நடிக்க ஈருல் வித் பிளான் ஜே ஸ்டுடியோஸ் தயாரிக்கும் படத்தின் வழியாக நசீப் இயக்குநராக அறிமுகமாவதாக அறிவித்தார். இப்படமானது மூன்று முக்கிய கதாபாத்திரங்களை மட்டுமே கொண்டிருக்கும் "பரபரப்பூட்டும் மர்ம" படம் என்று கூறப்படது. படத்தின் படப்பிடிப்பு 16 செப்டம்பர் 2020 அன்று  குட்டிக்கனத்தில் துவங்கியது. படத்தின் படப்பிடிப்பானது ஒரே கட்டமாக 30 நாட்கள் நடந்ததாக கூறப்படுகிறது,  படத்தின் பெரும்பகுதி உள்ளரங்கில் எடுக்கபட்டது. மேலும் கரோனா பாதுகாப்பு நெறிமுறைகளுக்கு இணங்க படமாக்கப்பட்டது. கரோனா ஊரடங்கின்போது  படமாக்கப்பட்ட பாசிலின் இரண்டாவது படம் இது. படக் குழு 20 அக்டோபர் 2020 அன்று படத் தயாரிப்பை முடித்தது.

## வெளியீடு
இந்த படத்திற்கான முன்னோட்டத்தை  நெட்ஃபிக்ஸ் இந்தியா 2021 மார்ச் 18 அன்று வெளியிட்டது. 2021 ஏப்ரல் 2 ஆம் நாள்  நெற்ஃபிளிக்சு மூலம் படம் வெளியானது.

## மேற்கோள்கள்

## வெளி இணைப்புகள்
* 

பகுப்பு:நெற்ஃபிளிக்சு அசல் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:2021 மலையாளத் திரைப்படங்கள்
கீதா சானே

**கீதா** **ஜனார்தன் சானே** (Geeta Janardan Sane  தேவநாகரி : गीता जनार्दन साने) (1907 &ndash; 1991) இந்தியாவின் மகாராஷ்டிராவைச் சேர்ந்த ஒரு பெண்ணிய எழுத்தாளர் ஆவார்.

## ஆரம்ப கால வாழ்க்கை
சானே அமராவதியில் பிறந்தார். இவரின் தந்தை ஒரு ஆசிரியராக இருந்தார், பின்னர் அவர் ஒரு வழக்கறிஞராக பயிற்சி பெற்றார். சானேவின் பெற்றோர் இருவரும் முற்போக்குச் சிந்தனை கொண்டவர்கள் ஆவர். அவர்கள் தங்கள் மகள்களின் திருமணங்களை எந்த மத சடங்குகளும் இல்லாமல் நடத்தினர்.

நாக்பூர் பல்கலைக்கழகத்தில் படிக்கும் மாணவர்களில், சானே அறிவியலில் இளங்கலைப் பட்டம் பெற்ற முதல் பெண் ஆவார். இவருக்கு முன்பு, அந்த பல்கலைக்கழகத்தில் பெண்கள், அந்தக் காலங்களில் இந்தியாவின் பிற பல்கலைக்கழகங்களைப் போலவே, கலைப் பிரிவுகளையே பெரும்பாலும் பயின்றனர். பட்டம் பெற்ற பிறகு, இவர் கணிதம் கற்பித்தார்.

## முற்போக்கான கருத்துக்கள்
தனது கல்லூரி நாட்களில், சானே மார்க்சியத்தால் ஈர்க்கப்பட்டாரை.

ஒரு பெண்ணியவாதியாக, இவர் பெண்வழி திருமண முறையை ஆதரித்தார். 26 வயதில் நரசிம்ம தகம்வர் என்ற வழக்கறிஞரை மணந்த பின்னர் தனது கடைசி பெயரான சானேவை தக்க வைத்துக் கொண்டார்,  மகாராஷ்டிராவில் திருமணமான பெண்கள் தங்கள் நெற்றியில் ஒரு குக்கா புள்ளியை வைப்பது மற்றும் அவர்களின் புனித திருமண நிலைக்கு அடையாளமாக *ஒரு மங்கல்சூத்ராவை அணிவது* போன்ற சமூக வழக்கத்தை விட்டுவிட வேண்டும் என்று அவர் வாதிட்டார்.

## படைப்புரிமை
பின்வருவது அவரது சில புதினங்கள், அவற்றில் பெரும்பாலானவை பெண்ணிய கருப்பொருள்களைக் கொண்டன.

* *நிகாலதி ஹிரகானி* (निखळती) (1935)
* *வதலேலா வ்ருக்ஷா* (वठलेला) (1936)
* *ஹிராவலிகாலி* (हिरवळीखाली) (1936)
* *அவிஷ்கர்* (आविष्कार) (1939)
* *பெரிவாலா* (फेरीवाला) (1939)
* *துக் அனி தாஹி.நார்* (धुके आणि दहिंवर) (1942)
* *தீபஸ்தம்பா* (दीपस्तम्भ) (1950)

## சான்றுகள்

* https://books.google.com/books?id=u297RJP9gvwC&pg=PA446&lpg=PA446&dq=Vidya+Bal+writer&source=bl&ots=dmFw7DXqHP&sig=zvWsRv-lVN3N8Q5sW4VfzLqXIgo&hl=en&ei=I5Y4SsK_I5PgtgOs_5H-Bg&sa=X&oi=book_result&ct=result&resnum=3#PPA446, எம் 1
* https://books.google.com/books?id=sqBjpV9OzcsC&pg=PA347&lpg=PA347&dq=Geeta+Sane&source=bl&ots=D8aby0hfIi&sig=QiedHhv2iW432vRdvvCq9i_9eLo&hl=en&ei=95I4SoDQGJOqtgPKrfj8Dg&sa=X&oi=book_result&ct=result&resnum=5#PPA347,M1

பகுப்பு:மராத்தி எழுத்தாளர்கள்
பகுப்பு:1907 பிறப்புகள்
பகுப்பு:1991 இறப்புகள்
இசா பசந்து ஜோசி

**இசா பசந்து ஜோசி** (Isha Basant Joshi பிறப்பு **இஷா பசாந்த் முகாண்ட்** ; 31 டிசம்பர் 1908) ஓர் இந்திய நிர்வாக சேவை அதிகாரி மற்றும் எழுத்தாளர் ஆவார். இவர் ஈஷா ஜோசி என்ற பெயரில் புத்தகங்களை வெளியிட்டார். இந்தியாவின் லக்னோவில் உள்ள *லா மார்டினியர் பெண்கள் உயர்நிலைப்பள்ளியின்* *பாஸ்டியன் ஆஃப் தெ பிரித்தானிய* பள்ளியில் அனுமதிக்கப்பட்ட முதல் இந்தியர் இவர். பிரித்தானிய இந்தியாவின் முதல் பெண் நிர்வாக நிர்வாக அதிகாரி ஆவார்.

## ஆரம்பகால வாழ்க்கை மற்றும் கல்வி
ஜோசி 1908 டிசம்பர் 31 அன்று பிறந்தார். லக்னோவின் *லா மார்டினெர்* பெண்கள் உயர்நிலைப் பள்ளியில் படித்த பிறகு, இசபெல்லா தோபர்ன் கல்லூரி மற்றும் லக்னோ பல்கலைக்கழகத்தில் கல்வி பயின்றார்.  இவர் பிரிட்டனில் உயர் படிப்பை மேற்கொண்டார்.

## தொழில் வாழ்க்கை
சுதந்திர இந்தியாவின் முதல் பெண் ஐ.ஏ.எஸ் அதிகாரியான ஜோசி நீதித் துறை நடுவராகவும்  பின்னர் டெல்லியில் உதவி ஆணையராகவும் நியமிக்கப்பட்டார்.  இவர் பல்வேறு துறைகளில் மூத்த மற்றும் கவுரவ பதவிகளை வகித்தார்

## முக்கிய படைப்புகள்

* *தெ ஜுவல் இன் தெ கேஸ் அ*
* *ண்ட் அதர் ஸ்டோரிஸ் , *
* *ஸ்பின்ட்ரிஃப்ட்: போயம்ஸ்,, 1994, ரைட்டர்ஸ் ஒர்க்‌ஷாப் *
* *சான்டுயரி , போயம்ஸ், 1987*

## சான்றுகள்


பகுப்பு:1908 பிறப்புகள்
இமயமலை மூஞ்சூறு

**இமயமலை மூஞ்சூறு** *(Himalayan shrew)(சோரிகல்சு நைக்ரென்சென்சு)* என்பது பூடான், சீனா, இந்தியா, மியான்மர், மற்றும் நேபால் காணப்படும் மூஞ்சூறு ஆகும். சோரிகுலசு பேரினத்தின் கீழ் இந்தச் சிற்றினம் மட்டுமே தற்பொழுது உள்ளது. இருப்பினும் *நெக்டோகேலினி*, *சோட்சிகோ* மற்றும் *எபிசோரிகல்சு* தென்கிழக்காசியாவில் காணப்படுகிறது. ஏற்படும், புதைபடிவ ஐரோப்பிய இனமான *அசோரிகுலசி* பேரினமும் முன்பு சேர்க்கப்பட்டிருந்தது.

## மேற்கோள்கள்

பகுப்பு:மூஞ்சூறு
உப்பலபாடு பறவைகள் சரணாலயம்

**உப்பலபாடு பறவைகள் சரணாலயம்**  (Uppalapadu Bird Sanctuary) என்பது இந்தியாவின் ஆந்திர மாநிலத்தில் உள்ள குண்டூர் நகரத்திற்கு அருகில் உள்ள உப்பலபாடுவில் அமைந்துள்ளது. சைபீரியா, ஆத்திரேலியா போன்ற பல்வேறு நாடுகளிலிருந்து குடிபெயர்ந்த மஞ்சள் மூக்கு நாரைகள், கூழைக்கடாக்கள் மற்றும் பிற பறவைகள் கிராம நீர்நிலைகளை கூடு கட்ட பயன்படுத்துகின்றன. 

இந்த சரணாலயம் 25 ஆண்டுகளுக்கு முன்பு இங்கு நிறுவப்பட்டது. 2002 ஆம் ஆண்டில், உப்பலபாடு பறவைகள் சரணாலயம் குளம் வனத்துறையால் கையகப்படுத்தப்பட்டது. தற்போது கிராம சுற்றுச்சூழல் மேம்பாட்டுக் குழுவின் கட்டுப்பாட்டில் உள்ளது. பறவைகள் முட்டையிடுவதற்கு ஏற்ற சூழல் இருப்பதாலும், அவைகளுக்கான உணவு கிடைப்பதாலும் பெருமளவு பறவைகள் இங்கு வருகின்றன. இது சீனா, நேபாளம், இமயமலை, நைஜீரியா, இலங்கை, ஆப்பிரிக்கா போன்ற நாடுகளைச் சேர்ந்த பறாவைகளின் புகழிடமாகும். 

இந்த நீர்நிலைகளில் பறவைகளின் எண்ணிக்கை முன்பு சுமார் 12,000 ஆக இருந்தது. இருப்பினும் தற்போது குறைந்து வரும் வாழ்விடம் காரணமாக சமீபத்தில் சுமார் 7000 பறவைகள் மட்டுமே இந்த ஆண்டு வாழ்விடத்தில் வளர்கின்றன. ஆனால் செயற்கை மரங்களைச் சேர்ப்பது, உள்ளூர் விழிப்புணர்வு, குளங்களுக்கு சரியான நீர் வழங்கல் போன்ற சில முயற்சிகளும் நடந்துள்ளன.   கூழைக்கடாக்களின் எண்ணிக்கை 1500 க்கும் அதிகமாக இருக்கலாம்.  
வலது|thumb| உப்பலபாடு பறவைகள் சரணாலயத்தில் பறவைகள்
thumb| உப்பலபாடு பறவைகள் சரணாலயத்தில் பறவைகள்

## அணுகல்
குண்டூரிலிருந்து 8 கி.மீ தூரத்தில் உப்பலபாடு அமைந்துள்ளது. இது பெடகாகனி மண்டலத்தில் அமைந்துள்ளது. சாலை வழியாகவே இதை அடைய முடியும். தவிர வேறு எந்த தொடர் வண்டி வசதியும் இல்லை. விமானம் மூலம் கன்னவரத்தை அடைந்து வேறு வாகனம் மூலம் 52 கி.மீ. பயணித்து இந்த இடத்தை அடையலாம். தொடர் வண்டி வசதி குண்டூர் வரை உள்ளது. அங்கிருந்து 8 கி.மீ. தூரத்தில் இந்த பறாவிகள் சரணாலயம் அமைந்துள்ளது. 
## மேற்கோள்கள்

## வெளி இணைப்புகள்

பகுப்பு:ஆந்திரப் பிரதேசத்தில் உள்ள பறவை புகலிடங்கள்
பகுப்பு:இந்தியாவில் உள்ள பறவைகள் காப்பகங்கள்
பகுப்பு:குண்டூர் மாவட்டம்
சுவேதா சிங்

**சுவேதா சிங்** (Sweta Singh) ஓர் இந்திய பத்திரிகையாளர் மற்றும் செய்தி தொகுப்பாளராவார் . இவர்  ஆஜ் தக்கில் செய்தி தொகுப்பாளராகவும், சிறப்பு நிரலாக்கத்தின் நிர்வாக ஆசிரியராகவும் உள்ளார்.

## தொழில்
பாட்னா பல்கலைக்கழகத்தில் பட்டப்படிப்பின் முதல் ஆண்டில் இருந்தபோதே சிங் தனது எழுத்து வாழ்க்கையைத் தொடங்கினார். 1998 ஆம் ஆண்டில் மின்னணு ஊடகங்களுக்கு மாறுவதற்கு முன்பு, *டைம்ஸ் ஆப் இந்தியா* பாட்னா பதிப்பு மற்றும் *இந்துஸ்தான் டைம்ஸ்* பாட்னா பதிப்பில் எழுத்தாளராக இருந்தார். இவர் 2002 இல் ஆஜ் தக்கில் சேருவதற்கு முன்பு ஜீ நியூஸ் மற்றும் சகாரா நிறுவனங்களில்  விளையாட்டு தொடர்பான செய்திகளை எழுதுவதில் நிபுணத்துவம் பெற்றவராக இருந்தார். இவரது நிகழ்ச்சி *சவுரவ் கா* சிக்ஸர் 2005 ஆம் ஆண்டில் விளையாட்டு பத்திரிகை கூட்டமைப்பின் சிறந்த விளையாட்டுத் திட்டத்திற்கான விருதை வென்றது. ஆஜ் தக் செய்தி தொகுப்பாளராக  *சக்ரவ்யுவு மற்றும்* *[[சக் தே இந்தியா|சக் தே!]]* போன்ற சில படங்களிலும் இவர் தோன்றியுள்ளார். 2015 பீகார் சட்டமன்றத் தேர்தலின் போது *பட்லிபுத்ராவின் வரலாறு* நிகழ்ச்சியையும் இவர் வழங்கினார்.

## சான்றுகள்


## வெளியிணைப்புகள்
அதிகாரப்பூர்வ வலைத்தளம்

பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
பவானி ஐயர்

**பவானி ஐயர்** (Bhavani Iyer) மும்பையைச் சேர்ந்த இந்திய திரைக்கதை எழுத்தாளர் மற்றும் புதின எழுத்தாளர் ஆவார்.

## தொழில்
பவானி ஐயர் ஒரு முன்னணி விளம்பர நிறுவனமான ஐபி & டபிள்யூ அட்வர்டைசிங்கில்  தனது வாழ்க்கையைத் தொடங்கினார். பின்னர் இவர் பத்திரிகை துறையில் பணியாற்றினார் மற்றும் *ஸ்டார்டஸ்ட் திரைப்பட பத்திரிகையின் ஆசிரியராகப் பணியாற்றினார்.* சஞ்சய் லீலா பன்சாலியின் *பிளாக்* மூலம் திரைக்கதை அறிமுகமானார். பன்சாலியின் *குசாரிஷ்*, விக்ரமாதித்யா மோட்வானின் *லூடெரா* மற்றும் ஃபாக்ஸின் ஹிட் ஷோ *24 இன் (இந்தியத் தொலைக்காட்சி தொடர்)* இந்திய பதிப்பு ஆகியவற்றின் திரைக்கதையினை இணைந்து எழுதினார். விமர்சன ரீதியாக பாராட்டப்பட்ட ராசி என்ற உளவு நாடகத்தையும் இவர் எழுதியுள்ளார், இது 1971 ஆம் ஆண்டு இந்தியா-பாகிஸ்தான் போரின்போது அமைக்கப்பட்ட எல்லை தாண்டிய உளவுத்துறையின் கதையினை அடிப்படையாகக் கொண்டது. பிப்ரவரி 19, 2021 அன்று, ஜெய்ப்பூர் காயத்ரி தேவியின் மூன்றாவது மகாராணி மனைவியின் வாழ்க்கை வரலாற்றுத் தொடரை எழுதுவதாக அறிவித்தார்.

இவரது முதல் புதினமான அனோன் விமர்சகர்களிடமிருந்தும் வாசகர்களிடமிருந்தும் நல்ல வரவேற்பைப் பெற்றுள்ளது.

## திரைப்படவியல்

### திரைப்படங்கள்

* *பிளாக்*  (2005)
* *சுவாமி* (2007)
* *குசாரிஷ்* (2010)
* *லூடெரா* (2013)
* *ஒன் நைட் ஸ்டாண்ட்* (2016)
* *[[ராசி (இந்தி திரைப்படம்)|ராசி]]* (2018)

### தொலைக்காட்சி நிகழ்ச்சிகள்

* *24 (இந்திய தொலைக்காட்சி தொடர்) (2013–16)*
* *எவரெஸ்ட் (இந்திய தொலைக்காட்சி தொடர்) (2014)*
* *மேரி ஆவாஸ் ஹாய் பெச்சான் ஹை (2016)*
* *காஃபிர் (2019)*

## சான்றுகள்

 

## வெளி இணைப்புகள்

*

பகுப்பு:வாழும் மக்கள்
க. வரலட்சுமி

**கே. வரலகட்சுமி** (K.Varalakshmi    ; பிறப்பு 24 அக்டோபர் 1948) ஒரு தெலுங்கு சிறுகதை எழுத்தாளர்.

## வாழ்க்கை
இவர் ஆந்திராவின் கிழக்கு கோதாவரியில் உள்ள ஜகம்பேட்டாவில் பிறந்தார். இவர் பல்லா வெங்கட ரமணா மற்றும் பங்கராமா ஆகியோரின் மூத்த மகள் ஆவார்.

ஜகம்பேட்டாவில் பள்ளிக்கல்வி பயின்றார். ஆந்திர பல்கலைக்கழகத்தில் முதுகலைப் பட்டம் பெற்றார்.

இவர் 1964 ஆம் ஆண்டில் கலா ராமமோகன ராவை மணந்தார். இவர்களுக்கு மூன்று குழந்தைகள் உள்ளனர். இவர்களது மகன் கே.ரவீந்திர பானிராஜ் ஹைதராபாத்தில் சுற்றுலாத் திட்ட ஆலோசகர் ஆவார். இவரது மூத்த மகள் கே.கீதா ஒரு தெலுங்கு கவிதை எழுத்தாளர் ஆவார். இவர்களின் இளைய மகள் ஸ்ரீ லலிதாவும் கதை எழுத்தாளராவார்.

இவரது பெரும்பாலான படைப்புகள் கிராமப்புற பெண்களை அடிப்படையாகக் கொண்டவை ஆகும்.

## விருதுகள்

### கவிதை
ஸ்ரீ ஸ்ரீ, தேவுலப்பள்ளி கிருஷ்ணசாஸ்திரி, கந்துகுரி ராஜ்யலட்சுமி மற்றும் பல.

### கதை

* சுசீலா நாராயண ரெட்டி விருது
* சாசோ ஸ்பூர்த்தி விருது
* விமலசந்தி விருது
* சஹ்ருதயா சாஹிதி விருது
* ஹசன் பாத்திமா விருது
* ரஞ்சனி விருது
* அஜோ-விபோ விருது
* ஆட்டோ கதா விருது
* தனா கதா விருது
* ரங்கவள்ளி விருது
* புலிகாந்தி விருது
* ஆர்.எஸ்.கிருஷ்ண மூர்த்தி விருது
* தெலுங்கு பல்கலைக்கழகத்தின் தர்மநிதி விருது
* ஸ்ரீ பெடிபோட்லா சுப்பராமையா விருது மற்றும் பல

## தேர்ந்தெடுக்கப்பட்ட படைப்புகள்

### கதை

* *ஜீவரகம், 1996*
* *மேட்டி-பங்கரம், 2001*
* *[http://kinige.com/book/Atadu+Nenu+K+Varalakshmi+Kathalu அதாது-நேனு] , 2007*
* *[http://www.anandbooks.com/Kshatagatra க்ஷதகத்ரா] , 2014*
* *பிட்டகுல்லு, 2016*

### கவிதை

* *ஆமே*, 2002

## சான்றுகள்

* அதாது-நேனு 

## வெளி இணைப்புகள்

* telugurachayita.org
* teluguwriter.org

பகுப்பு:தெலுங்கு எழுத்தாளர்கள்
பகுப்பு:வாழும் மக்கள்
பகுப்பு:1948 பிறப்புகள்
வெரா கெட்ராய்ட்ஸ்

இளவரசி **வெரா இக்னாடிவ்னா கெட்ராய்ட்ஸ்** (; இலக்கியப் புனைப் பெயர் **செர்ஜி கெட்ராய்ட்ஸ்** ; 7 ஏப்ரல் 1870  / 19 ஏப்ரல் 1870  - மார்ச் 1932) ஓர் உருசியாவின் முதல் பெண் இராணுவ அறுவை சிகிச்சை நிபுணராகவும், அறுவை சிகிச்சையில் முதல் பெண் பேராசிரியராகவும், உருசியப் பேரரசின் அரண்மனையில் மருத்துவராக பணியாற்றிய முதல் பெண்மணியும் ஆவார்.

ஒரு மாணவர் இயக்கத்தில் இவர் ஈடுபட்டதைத் தொடர்ந்து, உருசியாவில் தனது படிப்பை முடிக்க முடியவில்லை. வெளிப்படையாக அகனளாக இருந்தபோதிலும், ஒழுங்கமைக்கப்பட்டத் திருமணத்தில் நுழைந்தார். இது வேறொரு பெயரில் கடவுச் சீட்டைப் பெற்று நாட்டை விட்டு வெளியேற அனுமதித்தது. சுவிட்சர்லாந்தில், இவர் சீசர் உரூக்ஸின் மருத்துவப் படிப்புகளில் சேர்ந்து, 1898இல் பட்டமும் பெற்றார். பின்னர், உரூக்ஸின் உதவியாளராகவும் பணிபுரிந்தார். ஆனால் தனது குடும்பத்தில் ஏற்பட்ட நோய்கள் காரணமாக உருசியாவுக்குத் திரும்பினார்.

ஒரு இளம் மருத்துவராக, இவர் சுகாதாரம், ஊட்டச்சத்து மற்றும் சுகாதாரம் ஆகியவற்றின் குறைந்த தரத்தில் அக்கறை கொண்டிருந்தார். மேலும் நிலைமைகளை மேம்படுத்த பரிந்துரைகளை வழங்கினார். உருசிய-சப்பானிய போரில், இவர் நிறுவப்பட்ட கொள்கைக்கு எதிராக வயிறு அறுவை சிகிச்சைகளை மேற்கொண்டார். இது போர்க்கள மருத்துவம் செய்யப்படும் விதத்தில் மாற்றத்திற்கு வழிவகுத்தது. தனது போர்ச் சேவைக்காக மிகவும் பாராட்டப்பட்ட இவர், முதலாம் உலகப் போர் வெடிக்கும் வரை அரச சபையில் மருத்துவராக பணியாற்றினார். உருசியாவின் பேரரசியான சாரினா அலெக்சாந்திராவுக்கும் அவரது மகள்களுக்கும் செவிலியர்களாக பயிற்சி அளித்தார்.

உருசியப் புரட்சியின் தொடக்கத்தில், இவர் போர்முனைக்குச் சென்றார். போரில் காயமடைந்த இவர், கீவ்வுக்கு வெளியேற்றப்பட்டார். அங்கு இவர் ஒரு மருத்துவராகவும் கல்வியாளராகவும் தனது பணியை மீண்டும் தொடங்கினார். 1921ஆம் ஆண்டில், கீவ் மருத்துவ நிறுவனத்தில் குழந்தை அறுவை சிகிச்சை முறையைக் கற்பிக்க இவர் பணியமர்த்தப்பட்டா. இரண்டு ஆண்டுகளுக்குள் மருத்துவப் பேராசிரியராக நியமிக்கப்பட்டார். அந்த நேரத்தில் சோவியத் தூய்மைப்படுத்துதல் 1930 இல் அவரை பதவியில் இருந்து நீக்கியது. மேலும், இவருக்கு ஓய்வூதியத்தையும் மறுத்தது. இவர், 1932இல் கருப்பை புற்றுநோயால் இறக்கும் வரை சுயசரிதை புதினக்களை எழுதுவதில் தனது கவனத்தைத் திருப்பினார்.

வலது|thumb| உருசியப் பேரரசி சாரினா அலெக்சாந்திராவுடன் வெரா கெட்ராய்ட்ஸ் (வலது)

## தேர்ந்தெடுக்கப்பட்ட படைப்புகள்
1928 ஆம் ஆண்டில் சொந்தமாக, 58 விஞ்ஞான ஆவணங்களை வெளியிட்டார். அதில் பொது அறுவை சிகிச்சையை கையாளும் கட்டுரைகளும் பாடப்புத்தகங்களும், அத்துடன் முகம் மற்றும் பல் புனரமைப்பு, இராணுவ களப்பணி மற்றும் குழந்தை அறுவை சிகிச்சை ஆகியவையும் அடங்கும்.  இவரது பெரும்பாலான படைப்புகள் உருசிய மொழியில் வெளியிடப்பட்டன.  சில பிரெஞ்சு, ஜெர்மன் அல்லது சுவீடிய மொழிகளில் வெளியிடப்பட்டன. 

## மேற்கோள்கள்

### நூலியல்

*
*
*
*
*
* and 
*
*
*
*
*
*
*
*
*
*
*
*
*
*
*
*
*

## மேலும் படிக்க

*

பகுப்பு:1932 இறப்புகள்
பகுப்பு:1870 பிறப்புகள்
சந்தபாய்

பண்டித பிரம்மச்சாரினி **சந்தபாய்** (Chandabai 1880-1977) ஒரு சமண அறிஞர் மற்றும் இந்தியாவில் பெண்கள் கல்வியின் முன்னோடியாக இருந்தார். இந்தியாவின் மிகப் பழமையான மகளிர் வெளியீடான *ஜெயின் மஹிலதர்ஷின் நிறுவனர் ஆவார்* .

## குடும்பம்
இவர் விருந்தாவன், உத்தரப் பிரதேசத்தில் ஒரு குறிப்பிடத் தகுந்த நபர் மற்றும் இந்திய சுதந்திரத்தின்  ஆதரவாளரான நாராயணதாஸ் அகர்வாலின் மகள் ஆவார். இவருக்கு 11 வயதாக இருக்கும் போது 18 வயதான ஜமீந்தாரின் பேரனான தர்மகுமார் என்பவரைத் திருமணம் செய்து கொண்டார். இவர் திருமணம் முடிந்த அடுத்த ஆண்டே இறந்துவிட்டார். இவரது அண்ணன் ,சமண அறிஞரான தேவகுமார் ஜெயின் ,சந்தபாயை படிக்க ஊக்குவிக்கிறார், இது அந்தக் காலத்தில் அசாதாரணமானது ஆகும்.

## இதழ்கள்
*அவர் 1921 ஆம் ஆண்டில் ஜெயின் மஹிலதர்ஷ்* என்ற பத்திரிகையைத் தொடங்கி பல ஆண்டுகளாக அதைத் பதிப்பாசிரியராகப் பணிபுரிந்தார். இவர் *உப்தேஷ் ரத்னா மாலா, சௌபாக்யா ரத்னா மாலா, நிபந்த் ரத்னா மாலா, ஆதர்ஷ் கஹனியன், ஆதர்ஷ் நிபந்த் , மற்றும் நிபந்த் தர்ப்பன்* உட்பட பல புத்தகங்கள் எழுதினார்.

## மேலும் காண்க

* சமண மதம்

## சான்றுகள்


பகுப்பு:1977 இறப்புகள்
பகுப்பு:1880 பிறப்புகள்
பகுப்பு:இந்தி எழுத்தாளர்கள்
ஷீலா கம்பட்கோன்

**ஷீலா கேசவ் கம்பட்கோன்** ( Konkani   ; 11 பிப்ரவரி 1932 - 5 செப்டம்பர் 2011) ஒரு குறிப்பிடத்தக்க கொங்கனி கவிஞர், நாடக ஆசிரியர் மற்றும் இலக்கியவாதி ஆவார். இவரது அதிகாரப்பூர்வ பெயர் விஜயலட்சுமி கேசவ் கம்பட்கோன் ().

ஷீலா கம்பட்கோன் , 11 ஜனவரி 1932 இல் மங்களூர் சித்ரபதி சரஸ்வதி பிராமண குடும்பத்தில் ராமாராவ் கத்ரே என்பவருக்கு மகளாகப் பிறந்தார்.

## ஆரம்பகால வாழ்க்கை மற்றும் கல்வி
கம்பட்கோன் மூன்று மாத வயதில் தாயை இழந்தார். இவரது அத்தை கில்பாடி சுந்தரிபாயிடம் அடைக்கலமாக இருந்தார். கில்பாடி, ஆசிரியை மற்றும் சமூக சேவகர் ஆவார். இவர் 1948இல் மங்களூரில் எஸ்எஸ்எல்சி கல்வி பயின்றார். இவருடைய அத்தையால் இலக்கியத்தின் மீது இவருக்கு ஆர்வம் ஏற்பட்டது.

## இலக்கிய வாழ்க்கை
இவரது பள்ளி நாட்களிலிருந்து, பாடல்கள், கவிதைகள் எழுதினார். இவருடைய குழு நண்பர்கள் மற்றும் அயலவர்களுடன் இணைந்து பாடப்பட்டு படிக்கப்பட்டு இயற்றப்பட்டன. கல்லூரி பத்திரிகைக்கும் இவர் எழுதுவது வழக்கம். அனைத்திந்திய வானொலியின் மும்பை நிலையத்தில் கொங்கனி பிரிவில் இவர் சில கவிதைகளையும் எழுதியுள்ளார்.

இவர் 2010 ஆம் ஆண்டில், கிசோ பானு ஹசோ எனும் தொகுப்பினை எழுதியுள்ளார்  ( ).

## சான்றுகள்

 

## வெளி இணைப்புகள்

* ಕವಯಿತ್ರಿ ಶೀಲಾ ಕಂಬದಕೋಣೆ ಅಂತರಲಿ
* கவிஞர் ஷீலா கம்பட்கோன் விலகிச் செல்கிறார்
பகுப்பு:2011 இறப்புகள்
பகுப்பு:1932 பிறப்புகள்
நிபேதிதா சென்

**நிபேதிதா சென்** (Nibedita Sen) வங்காள புதின எழுத்தாளர் ஆவார்.  இவர் ஆஸ்டவுண்டிங், நெபுலா மற்றும் ஹ்யூகோ விருதுகளுக்கான இறுதிப்  போட்டியாளராக இருந்துள்ளார்.

## வாழ்க்கை
சென் கல்கத்தாவில் பிறந்தார். அமெரிக்காவுக்குச் செல்வதற்கு முன்பாக இவர் "இந்தியாவில் பல ஆங்கில பட்டங்களைப் பெற்றுள்ளார்". இவர் தற்போது நியூயார்க் நகரில் ஆசிரியராக பணிபுரிகிறார். இவர் ஒரு விளையாட்டாளர் மற்றும் கலைஞர் ஆவார்.

## தொழில் வாழ்க்கை
சென் *கிளாரியன் வெஸ்ட்டில்* 2015 ஆம் ஆண்டில்  பட்டம் பெற்றார். மேலும் ,2017 முதல் ஊக புனைகதைத் துறையில் தீவிரமாக செயல்பட்டு வருகிறார்.

## நூலியல்

### குறுகிய புனைகதை

* "*நெவர் யான் அன் எ பன்யன் ட்ரீ" ( அனதேமா, ஆகஸ்ட் 2017)*
* *"லெவியதன் எசிங்ஸ் டூ மீ பியூடிஃபுல்லி " ( நைட்மேர் இதழ், ஜூன். 2018)*
* *"பீஜியன்ஸ்" ( ஃபயர்சைட் காலாண்டு, ஜூலை. 2018)*
* *"ஸ்பெக்சா, ஸ்டார்ட் டைனோசர்" ( ராபர்ட் டைனோசர் புனைகதை!, ஆகஸ்ட் 3, 2018)*
* *"வீ சேங் யூ அஸ் இவர்ஸ்" ( தி டார்க் # 49, ஜூன். 2019)*
* *"அட்வைஸ் ஃபார் யுவர் ஃபர்ஸ்ட் டைம் அட் தெ ஃபேரி மார்க்கெட்" ( ஃபயர்சைட் இதழ், ஜூலை 2019)*

### ஆந்தாலஜீஸ்

* *நெபுலா இவார்ட்ஸ் ஷோகேஸ் 54* (2020)

## விருதுகள்
சிறந்த புதிய எழுத்தாளருக்கான 2020 *ஆஸ்டவுண்டிங்* விருதுக்கான இறுதிப் போட்டியாளராக சென் இருந்தார். "*தெ எக்செர்ப்ட்ஸ் ஃபிரம் அன் அன்னோடட் பிப்லியோகிராபி ஆன் தெ விமன் ஆஃப் ரட்னபார் ஐலேண்ட்*"  நூலிற்காக 2020 சிறந்த சிறுகதைக்கான நெபுலா விருது மற்றும் சிறந்த சிறுகதைக்கான 2020 ஹ்யூகோ விருது ஆகிய இரண்டிற்கும் இறுதிப் போட்டியாளருக்கான பிரிவில் இடம்பெற்றார்.

## சான்றுகள்


பகுப்பு:வாழும் மக்கள்
பகுப்பு:ந.ந.ஈ.தி நபர்கள்
இரதன்பூர், சத்தீசுகர்

**இரதன்பூர்** (Ratanpur) என்பது இந்திய மாநிலமான சத்தீசுகரில் பிலாஸ்பூர் மாவட்டத்தில் உள்ள ஒரு நகரமும் நகராட்சியுமாகும். இது தேசிய நெடுஞ்சாலை 200இல் பிலாஸ்பூரிலிருந்து அம்பிகாபூர் நோக்கி 25 கிலோமீட்டர் (16 மைல்) தொலைவில் அமைந்துள்ளது.

## வரலாறு
இந்த ஊர் முதலில் **இரத்தினபுரி**என்று அழைக்கப்பட்டது, திரிபுரியின் காலச்சுரிஸின் ஒரு கிளையாக இருந்த இரத்னபுராவின் தலைநகராக இருந்தது. பொ.ச. 1114இல் இங்கு ஆட்சி புரிந்த உள்ளூர் மன்னர் முதலாம் ஜஜ்ஜாலதேவன் கல்வெட்டின் படி, அவனது மூதாதையர் கலிங்கராஜா தட்சிணப் கோசலா பகுதியை கைப்பற்றி, தும்மனாவை (நவீன துமனை) தனது தலைநகராக மாற்றினார். கலிங்கராஜாவின் பேரன் இரத்னராஜா இரத்னபுராவை (நவீன இரத்தன்பூர்) நிறுவியத் தெரிகிறது. 

1407ஆம் ஆண்டில், இரதன்பூர் இராச்சியம் இரண்டு பகுதிகளாகப் பிரிக்கப்பட்டது. அதன் இளைய கிளை ராய்ப்பூரிலிருந்து ஆட்சி செய்தது.  

இது 18ஆம் நூற்றாண்டு வரை, சத்தீசுகரின் பெரிய பகுதிகளை ஆண்டு வந்தது. அந்தப் பகுதி போன்சலேக்களின் கைகளுக்கும் பின்னர், பிரிட்டிசாரின் கட்டுப்பாட்டிற்கு செல்லும் வரை ஹைஹையவன்சி இராச்சியத்தின் தலைநகராக தொடர்ந்தது.  

## புள்ளிவிவரங்கள்
இந்தியாவின் 2001 மக்கள் தொகைக் கணக்கெடுப்புப்படி , இரத்தன்பூரில் 19,838 மக்கள் தொகை இருந்தது. ஆண்கள் 51% மக்கள்தொகையும் பெண்கள் 49% ஆகவும் உள்ளனர். இரத்தன்பூரின் சராசரி கல்வியறிவு விகிதம் 59% ஆகும். இது தேசிய சராசரியான 59.5% ஐ விட குறைவாகவும், ஆண்களின் கல்வியறிவு 70% ஆகவும், பெண் கல்வியறிவு 47% ஆகவும் உள்ளது. இரத்தன்பூரில், மக்கள் தொகையில் 17% 6 வயதுக்குட்பட்டவர்கள்.

## பண்பாடும் மதமும்
இந்த நகரம் ஒரு மத மையமாக பிரபலமாக உள்ளது. மேலும் பல இந்து பக்தர்கள் இங்கு வந்து தங்கள் பிரார்த்தனைகளைச் செய்து ஆசீர்வாதங்களைத் தேடுகிறார்கள், மகாமயா கோவில், கோசலேசுவரி என்றும் அழைக்கப்படும் மகாமாயா தெய்வம், தெற்கு கோசலத்தின் (நவீன சத்தீசுகர்) தெய்வத்திற்கு தலைமை தாங்கிக் கொண்டிருக்கிறார்.

பூத மகாதேவ், இராம்தேக்ரி போன்ற பல கோயில்களும் இங்கு அமைந்துள்ளன.

## போக்குவரத்து
ராய்ப்பூருக்குப் பிறகு சத்தீசுகர் மாநிலத்தின் இரண்டாவது பெரிய நகரமான பிலாஸ்பூரிலிருந்து சுமார் 25 கிலோமீட்டர் (16 மைல்) தொலைவில் இந்நகரம் அமைந்துள்ளது. ஊரிலிருந்து பிலாஸ்பூருக்கு  விமானம், ரயில் அல்லது பேருந்து மூலம் செல்லலாம்.

### விமான நிலையம்
பிலாஸ்பூரிலிருந்து விமான பயணத்தையும் அணுகலாம். பிலாஸ்பூர் விமான நிலையம் மார்ச் 2021இல் திறக்கப்பட்டது. .  பிலாஸ்பூரிலிருந்து ஜபல்பூர், டெல்லி மற்றும் அலகாபாத் வரை நேரடி விமானங்கள் உள்ளன

## மேற்கோள்கள்

பகுப்பு:Coordinates on Wikidata
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
அஞ்சுனா

**அஞ்சுனா** (Anjuna) என்பது இந்தியாவின் வடக்கு கோவாவின் கடற்கரையில் அமைந்துள்ள ஒரு கிராமமாகும்.  மக்கள் தொகை கணக்கெடுப்பு நகரமான இது பார்தேசுவின் பன்னிரண்டு பிராமணச் சமூகங்களில் ஒன்றாகும். இது பெரும்பாலும் சுற்றுலா தலமாகவேத் திகழ்கிறது.

1595இல் நிறுவப்பட்ட புனித மைக்கேல் தேவாலயம், அதிதூதர் மிக்கேலுக்கு அர்ப்பணிக்கப்பட்டுள்ளது.  மிக்கேலின் (செப்டம்பர் 29) மற்றும் நோசா சென்ஹோரா அட்வோகடா (ஜனவரி இரண்டாவது வாரம்) ஆகியவற்றின் விருந்துகளை கொண்டாடுகிறது. திருச்சபையில் மூன்று பெரிய தேவாலயங்கள் உள்ளன: ஒன்று அதிதூதர் அன்டோனியோ (பிரியாஸ்), நோசா சென்ஹோரா டி சௌட் (மசால்வாடோ), மற்றும் நோசா சென்ஹோரா டி பைடேட் (கிராண்டே சின்வர்). வாகேட்டரில் உள்ள தேவாலயம் இருபதாம் நூற்றாண்டில் அதிதூதர் அன்டோனியோவுக்கு அர்ப்பணிக்கப்பட்ட வாகேட்டரின் புதிய திருச்சபையின் தேவாலயமாக மாறியது.

## வரலாறு
கோவாவைப் போலவே, அஞ்சுனாவையும் போர்த்துகீசியர்கள் நீண்ட காலமாக தங்கள் வசம் வைத்திருந்தனர். 1950ஆம் ஆண்டில், இது 5,688  என்ற மக்கள்தொகையைக் கொண்டிருந்தது, 2011இல் இது 9,636 ஆக இருந்தது.

வரலாற்றாசிரியர் தெரசா அல்புகர்கி, கிராமத்தின் பெயர் அரபு வார்த்தையான 'ஹஞ்சுமான்' (வணிகர் சங்கம் என்று பொருள்) என்பதிலிருந்து உருவானதாக தெரிவிக்கிறார். மற்றவர்கள் இது "மாற்றம்" என்ற அரபு வார்த்தையிலிருந்து வந்தது என்று கூறுகின்றனர் - மக்கள் பணத்தை மாற்றுவதற்காக கடலில் இருந்து அஞ்சுனாவுக்கு வருவது போல.

இது 1960 களில் ஹிப்பிகளால் கண்டுபிடிக்கப்பட்டது. பின்னர் பேக் பேக்கர்கள் மற்றும் டிரான்ஸ் இசைக் குழுக்களின் மையமாக இருந்தது. மேலும் சமீபத்தில் பெருநகர இளம் இந்தியர்களுக்கான பிரபலமான இடமாக மாறியுள்ளது.

## செயல்பாடுகள்
சுற்றுலாப் பருவத்தில் (அக்டோபர் - ஏப்ரல்) அதன் கடற்கரையில் நடைபெறும் டிரான்ஸ் இசை விழாக்களுக்கு அஞ்சுனா பிரபலமானது.

அஞ்சுனா புகழ்பெற்ற தெருச் சந்தையையும் (ஒவ்வொரு புதன் மற்றும் சனிக்கிழமையும்) நடத்துகிறது. இதில் இந்தியா முழுவதிலும் இருந்து வெளிநாட்டவர்களிடமிருந்தும், பழங்கள் முதல் நகைகள், உடைகள், போதைப் பொருள், மின்னணு சாதனங்கள் வரை விற்பனை செய்யப்படுகின்றன. புதன்கிழமைகளில், ஒரு நாள் சந்தையும் உள்ளது. இது காலையில் தொடங்கி இரவு 7:30 மணிக்கு முடிவடையும். மேலும், சனிக்கிழமைகளில் இரவு சந்தையும் உள்ளது.

## அஞ்சுனா கடற்கரை
thumb|2015இல் அஞ்சுனா கடற்கரை
அஞ்சுனா கடற்கரை கோவாவில் உள்ள ஒரு கடற்கரை ஆகும், இது பனஜியிலிருந்து 18 கிலோமீட்டர் தொலைவிலும், வடக்கு கோவாவின் மப்பூசாவிற்கு மேற்கே 8 கிலோமீட்டர் தொலைவிலும் அமைந்துள்ளது. இது வடக்கு கோவாவின் பார்தேசு வட்டத்தில் அமைந்துள்ளது. அரபிக் கடலால் சூழப்பட்டுள்ள கோவாவின் மேற்கு கடற்கரையில் 30 கிலோமீட்டர் நீளமுள்ள கடற்கரையின் ஒரு பகுதியாக இந்த கடற்கரை உள்ளது.

அஞ்சுனா கடற்கரைக்கு அருகிலுள்ள இடங்களில் அஞ்சுனா தெருச் சந்தை மற்றும் சப்போரா கோட்டை ஆகியவை அடங்கும்.

## புகைப்படங்கள்

படிமம்:Anjuna flea market on Wednesday November 7%2C 2012.jpg|அஞ்சுனா தெருச் சந்தை 
படிமம்:Bw (225071167).jpeg| அஞ்சுனா கடற்கரையில் சூரிய அஸ்தமனம்
படிமம்:Anjuna Hill - panoramio.jpg| அஞ்சுனா மலை
படிமம்:Typical Anjuna Beach.jpg| அஞ்சுனா கடற்கரை


## மேற்கோள்கள்

## வெளி இணைப்புகள்

* Satellite map of Anjuna

பகுப்பு:Coordinates on Wikidata
பகுப்பு:கோவா மாநிலத்திலுள்ள ஊர்களும் நகரங்களும்
இந்தியாவில் பறவைகள் சரணாலயங்கள்

பறவைகள் சரணாலயங்கள் என்பது பறவைகளின் பாதுகாப்பு, மறுவாழ்வு மற்றும் உயிர்வாழ்வை ஊக்குவிக்கும் பல்வேறு வகையான இயற்கை வாழ்விடங்களைக் கொண்ட பகுதியாகும். 

## இந்தியாவின் பறவைகள் சரணாலயங்களின் பட்டியல்
thumb| வேடந்தாங்கல் பறவைகள் சரணாலயம் கண்காணிப்பு கோபுரத்திலிருந்து
thumb| மலபார் சாம்பல்-இருவாட்சி தட்டிகாடு, கேரளா
thumb| கொல்லேரு டபிள்யூ ஐஎம்ஜி 3738 இல் அட்டபகாவில் கூட்டில் ஸ்பாட்-பில்ட் பெலிகன் (''பெலெகனசு பிலிப்பென்சிசு)''
thumb| உன்னாவோவின் நவாப்கஞ்ச் பறவைகள் சரணாலயத்தில் பறவைகள்

## மேற்கோள்கள்

பகுப்பு:இந்தியாவில் உள்ள பறவைகள் காப்பகங்கள்
கொல்லேறு பறவைகள் சரணாலயம்

**கொல்லேறு பறவைகள் சரணாலயம்** (*Kolleru Bird Sanctuary*) என்பது இந்தியாவின் ஆந்திராவில் உள்ள ஒரு பறவைகள் சரணாலயம் ஆகும். இது 673 சதுர கிலோமீட்டர் பரப்பளவைக் கொண்டுள்ளது. இச்சரணாலயம் ''1972 ஆம் ஆண்டு வனவிலங்கு பாதுகாப்புச் சட்டத்தின்'' கீழ் நவம்பர் 1999இல் நிறுவப்பட்டது. இந்த சரணாலயம் கொல்லெறு ஏரி ஈரநிலத்தின் ஒரு பகுதியைப் பாதுகாக்கிறது. இது 2002ஆம் ஆண்டில் சர்வதேச முக்கியத்துவத்திற்கான ராம்சார் சாசனம் அடிப்படையில் ராம்சார் ஈரநிலமாக அறிவிக்கப்பட்டுள்ளது.

## நிலவியல்
கொல்லேறு பறவைகள் சரணாலயம்  ஆந்திராவின் இரண்டு முக்கிய மாவட்டங்களை உள்ளடக்கியது. அவை கிருஷ்ணா மாவட்டம் மற்றும் மேற்கு கோதாவரி மாவட்டம் ஆகும். கிருஷ்ணா நதி மற்றும் கோதாவரி டெல்டாவிற்கும் இடையே ஏலூரு நகரத்திலிருந்து 10 முதல் 25 கி.மீ வரை பரவியுள்ளது.

## தாவரங்கள்
இந்த சரணாலயத்தில் காணப்படும் முக்கிய தாவரம் *பிராக்மிட்ஸ் கர்கா.* இது 10 அடி உயரம் வரை வளரும் ஒரு களைச் செடியாகும். இக்களைச் செடி சில வகையான பறவைகளுக்குத் தங்குமிடமாக உள்ளது. நீர் வாழ் தாவரங்கள் *நிம்பேயே நொச்சாலி*, *நிம்போய்டெசு இண்டிகம்*, *ஓடெல்யா அலிசொமிடெசு*, *நெச்சாமன்ந்ரா அல்டெர்னிஃபொலியா,* *லிம்னோபிலா இண்டிகா*, *வால்சுநீரியா ஸ்பைரலிசு*, *பிளைக்சா ஆக்டாண்ட்ரா,* *[[வள்ளல் (தாவரம்)|வள்ளல்]]*, *இசுரிபசு அர்டிசுலேடசு, பாச்பாலிடிய்ம் ஜெர்மினேடம்,* *[[சம்பு]]* மற்றும் *பார்ஜிமைட்சு கற்க*.

## விளிம்பு தகராறு
சம்வுயரக் கோட்டு வரைபு என்பது வரைபடத்தில் வரையப்பட்ட கோடுகள், கடல் மட்டத்திலிருந்து சமமான உயரத்தில் உள்ளதைக் குறிக்கும் (கடல் மட்டத்தைக் குறிக்கும்). கடந்த காலங்களில், ஏரியின் நீர்மட்டம் பருவமழையின் போது 7 முதல் 10 வரையிலான விளிம்பிலிருந்தது, மேலும் இது வறண்ட காலங்களில் 3க்கு சரிந்தது. விளிம்பு 3 இல் உள்ள பகுதி 135 சதுர கிலோமீட்டர் மற்றும் விளிம்பு 10 இல் உள்ள பகுதி 901 சதுர கிலோமீட்டர் ஆகும்.

மீன் பண்ணைகள் மற்றும் சாலைகள் ஏரியின் பெரும்பகுதியை ஆக்கிரமித்துள்ளதால் இந்த நிலைமைகள் இனி இருக்காது. சூர்யவன்ஷா வாடிஸ் என அழைக்கப்படும் உள்ளூர் மீன்பிடி சமூகம், 13ஆம் நூற்றாண்டின் காலத்திலிருந்து கிழக்கு கங்கா வம்ச ஆட்சியின் போது, கொல்லேறு ஏரியில் சந்ததியினரின் உரிமைகளைக் கொண்டிருந்தனர். இவர்கள் அரசிடம் +5 விளிம்பிலிருந்து (308) +3 வரையறைக்கு (135)&nbsp;கி.மீ 2 )விளிம்பினை குறைக்குமாறு அரசாங்கத்திடம் கோரிக்கை விடுத்தனர். தங்களை, இவர்கள் லாங்குலா கஜபதி ராஜு காலத்திலிருந்து பறவைகளின் பாதுகாவலர்கள் என்று வலியுறுத்தினர்.

## மேலும் காண்க

* இந்தியாவின் பறவைகள் சரணாலயங்கள்

## மேற்கோள்கள்

## வெளி இணைப்புகள்

* கொல்லேரு நீர் ஏரி சுற்றுலா தளம் 
* குழு கொல்லேருவுக்கு ரகசிய விஜயம் செய்கிறது 
* கொல்லேரு வனவிலங்கு சரணாலயத்தின் வரையறைகளில் மாற்றங்களை ஏ.பி.
பகுப்பு:Coordinates on Wikidata
பகுப்பு:ஆந்திரப் பிரதேசத்தில் உள்ள பறவை புகலிடங்கள்
பகுப்பு:இந்தியாவில் உள்ள பறவைகள் காப்பகங்கள்
ஈகுவசு கேபன்சிசு

***ஈகுவசு கேபன்சிசு*** (*Equus capensis*) என்பது அழிந்துபோன  வரிக்குதிரை இனமாகும். இது தென்னாப்பிரிக்காவில் ப்ளீசிடோசீனின் காலத்தில் வாழ்ந்தது. இதனுடைய உயரம் சுமார் 2 மீட்டர் ஆகும்.

## மேற்கோள்கள்

Templat:Paleo-oddtoedungulate-stub

பகுப்பு:பாலூட்டிகள்
நெலப்பட்டு பறவைகள் சரணாலயம்

வலது|thumb|200x200px| நெலபட்டு பறவைகள் சரணாலயத்தில் புள்ளி அலகு கூழைக்கிடா (''பெலேகனசு பிலிப்பென்சிசு)''
**நெலப்பட்டு பறவைகள் சரணாலயம்** (*Nelapattu Bird Sanctuary*) என்பது ஆந்திரப் பிரதேசத்திலுள்ள பறவை சரணாலயம் ஆகும். இது ஆந்திராவின் நெல்லூர் மாவட்டத்தில் உள்ளது.

## அமைவிடம்
நெலப்பட்டு பறவைகள் சரணாலயம் இந்தியாவின் ஆந்திரப் பிரதேச மாநிலத்தின் நெல்லூர் மாவட்டத்தில் அமைந்துள்ளது. இது நெலப்பட்டு என்ற கிராமத்தில் 458.92 ஹெக்டேர் பரப்பளவில் அமைந்துள்ளது. புள்ளி அலகு கூழைக்கிடா (*பெலேகனசு பிலிப்பென்சிசு*) இனப்பெருக்கம் செய்யும் முக்கிய இடமாக இது உள்ளது.

## தாவரங்கள்
நெலபட்டுசரணாலயத்தில் இரண்டு பெரிய தாவர சமூகங்கள் காணப்படுகின்றன. அவை *பாரிங்டோனியா* சதுப்புநில காடுகள் மற்றும் தெற்கு உலர் பசுமைமாறா புதர் காடுகள்.
கொல்லேறு பாதுகாப்பு வனத்தில் 288 ஹெக்டேர் தென் உலர் பசுமைமாற புதர் காடும், 88 ஹெக்டேர் பதிவு செய்யப்படாத காடுகளும் உள்ளடங்கியது . அதிகமாக இக்காடுகளில் காணப்படும் தாவர வகையாகப் *[[பாலை (மரம்)]]*, *மாபுக்சிபோலியா,* *[[பூவை]]*, *புச்சன்னானியா ஆன்குசுடிபோலியா,* *சிசிபசு சைலப்பிரசு* மற்றும் பல காணப்படுகின்றன.
*பாரிங்டோனியா* சதுப்புநில காடுகள் 83 ஹெக்டேர் நெலபட்டு குளத்தில் காணப்படுகின்றன. இங்குக் காணப்படும் முக்கிய மரம் *[[செங்கடம்ப மரம்|செங்கடம்பமரம்]]*. இந்த மரம் மலையகங்களிலும் வளர்கிறது. ஆனால் நெலபட்டுவில் காணப்படும் மர இனங்கள் 5 முதல் 7 மாதங்கள் வெள்ளத்திலும் வளரக்கூடும். நீண்ட கால வெள்ளத்தில் மரக்கன்றுகள் நீரில் மூழ்கியிருந்தாலும் வாழும் திறனுடையன.

## விலங்குகள்
சுமார் 189 பறவை இனங்கள் நெலபட்டு பறவைகள் சரணாலயத்தில் காணப்படுகின்றன. இவற்றில் 50 பறவைகள் குடியேறியவை. புள்ளி அலகு கூழைக்கிடாவுடன் வெள்ளை அரிவாள் மூக்கன், நத்தை குத்தி நாரை, இராக்கொக்கு, மற்றும் சின்ன நீர்க்காகம் ஆகியவற்றிற்கான முக்கியமான இனப்பெருக்கம் இடமாக இது உள்ளது. சரணாலயத்திற்கு வருகை தரும் பிற வலசைப் பறவைகள், ஊசிவால் வாத்து, கிளுவை, சிறு முக்குளிப்பான், ஆண்டி வாத்து, நாமக்கோழி, புள்ளி மூக்கு வாத்து, சாம்பல் நாரை, ஓரியண்டல் டார்டர், நெடுங்கால் உள்ளான், நீலச்சிறகி மற்றும் கருவால் வாத்து ஆகியவை அடங்கும்.

## மேலும் காண்க

* சென்னையில் பறவை வளர்ப்பு
* இந்தியாவின் பறவைகள் சரணாலயங்கள்

## மேற்கோள்கள்

பகுப்பு:நெல்லூர் மாவட்டம்
பகுப்பு:ஆந்திரப் பிரதேசத்தில் உள்ள பறவை புகலிடங்கள்
பகுப்பு:இந்தியாவில் உள்ள பறவைகள் காப்பகங்கள்
ஸ்ரீ பெனுசில நரசிம்ம வனவிலங்கு சரணாலயம்

**ஸ்ரீ பெனுசில நரசிம்ம வனவிலங்கு சரணாலயம்** என்பது தென்னிந்தியாவில் ஆந்திர மாநிலம் நெல்லூர் மாவட்டத்தில் உள்ள பாதுகாக்கப்பட்ட பகுதி ஆகும். இதன் பரப்பளவு 1030.85 &nbsp;km² ஆகும். இது தனித்துவமான, அருகிய வன வகைகளைக் கொண்டுள்ள பகுதியாகும்.

## நிலவியல்
ஸ்ரீ பெனுசில நரசிம்ம வனவிலங்கு சரணாலயம் ஆந்திராவின் நெல்லூர் மாவட்டத்தில் அமைந்துள்ளது. இது 1030.85 சதுர கிலோமீட்டர் பரப்பளவை உள்ளடக்கியது. ஆந்திர மாநில வனத்துறையால் பாதுகாக்கப்படும் பகுதியாகும். இது தனித்துவமான மற்றும் அருகிய வன வகைகளைக் கொண்டுள்ளது. வறண்ட பசுமையான காடுகள் இங்குள்ளன. இந்த வனவிலங்கு சரணாலயம் மலைப்பாங்கான சரிவுகள், படரும் காடுகள் நிறைந்த மலைகள் மற்றும் பள்ளத்தாக்குகளால் ஆனது. 

## தாவரங்கள்
பசுமைமாறா காடு காணப்படும் இச்சரணாலயத்தில் அகேசியா, கேசியாசு, புங்கை, கரிஸ்ஸா மரங்கள் காணப்படுகின்றன.

## விலங்குகள்
பெரும் பூனை, புள்ளிமான், நீலான், நாற்கொம்பு மான், தேன் கரடி, குள்ள நரி, காட்டுப்பன்றி, ஏராளமான ஊர்வன மற்றும் பறவை இனங்கள் இந்த வனவிலங்கு சரணாலயத்தில் காணப்படுகின்றன.

## மேற்கோள்கள்

பகுப்பு:Coordinates on Wikidata
பகுப்பு:ஆந்திரப் பிரதேசத்தில் உள்ள வனவிலங்கு புகலிடங்கள்
பகுப்பு:நெல்லூர் மாவட்டம்